Na temelju odredbe članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15,87/16, 3/18, 126/19 i 108/20) i članka 18. Statuta Općine Gradec („Glasnik Zagrebačke županije“ broj 23/09,13/13, 08/18, 11/18 i 09/21), Općinsko vijeće Općine Gradec na svojoj 8. sjednici održanoj 06. prosinca 2022. godine, donijelo je

**ODLUKU**

**o**

**sukcesivnom trošenju planiranog viška u Proračunu Općine Gradec**

Članak 1.

Ovom Odlukom utvrđuje se procjena rezultata poslovanja za proračunsku 2023. godinu, te način trošenja planiranog viška prihoda u iznosu od 510.000,00 eura, koji se planira u Proračunu Općine Gradec za 2023. godinu i projekcijama za 2024. i 2025. godinu.

Članak 2.

Procjena planiranog proračunskog viška iz članka 1. ove Odluke temelji se na godišnjim Financijskim izvještajima Općine Gradec za 2021. godinu i Financijskim izvještajima Općine Gradec za razdoblje od 1.1.2022. do 30.09.2022. godine, u kojima su stanja na osnovnim računima podskupine 922 – višak/manjak prihoda/primitaka utvrđena kako slijedi:

|  |  |  |
| --- | --- | --- |
| Broj računa | **Naziv računa** | **Stanje**  **31.12.2021.** |
| 92211 | Višak prihoda poslovanja | 17.052.067,19 |
|  | Manjak prihoda poslovanja |  |
| 92222 | Manjak prihoda od nefinancijske imovine | 17.624.515,61 |
|  |  |  |
|  | Višak primitaka od financijske imovine | 369.044,05 |
|  |  |  |
|  | Ukupan višak prihoda i primitaka  Ukupan manjak prihoda i primiraka | 17.421.112,02  17.624.515,61 |
|  |  |  |

|  |  |  |
| --- | --- | --- |
|  | Manjak prihoda i primitaka za pokriće u sljedećem razdoblju | 203.403,59 |

Na dan 31.12.2021. godine, manjak prihoda i primitaka za pokriće u sljedećem razdoblju sastoji se od prenesenog manjka prihoda i primitaka ostvarenog u 2020. godini. Navedeni manjak je proizašao zbog ulaganja vlastitih sredstava u izgradnju dječjeg vrtića u Gradecu, odnosno nisu primljena sredstva od Agencije za plaćanja u poljoprivredi-II. Rata. Do kraja 2022. godine je planiran primitak sredstava – III. Rate za izgradnju dječjeg vrtića

u Gradecu

U skladu s navedenim ostvarenjem iz 2021. godine, kao i procjenom planiranog proračunskog viška za 2022. godinu, realno je očekivati višak prihoda i primitaka na kraju 2022. godine kojim bi se pokrio manjak iz 2021. godine i ostvario višak prihoda, kako je navedeno u članku 1. ove Odluke.

Članak 3.

U Proračunu Općine Gradec za 2023. godinu i projekcijama za 2024. i 2025. godinu planirat će se trošenje dijela projiciranog viška Općine Gradec iz članka 1. ove Odluke iz prihoda poslovanja prema sljedećoj dinamici:

* 2023. godina - 300.000,00 eura,
* 2024. godina - 210.000,00 eura

Članak 4.

U svrhu uravnoteženja proračuna, nakon uključivanja dijela projiciranog proračunskog viška, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće rashoda i izdataka u skladu s definiranom dinamikom.

Članak 5.

Ova Odluka stupa na snagu osmi dan od dana objave u „Glasniku Zagrebačke župnije“, a primjenjuje se od 01.siječnja 2023.godine.

KLASA:400-06/22-01/116

URBROJ:238-9-01-22-2

Gradec, 06.12.2022.

REPUBLIKA HRVATSKA

ZAGREBAČKA ŽUPANIJA

OPĆINA GRADEC

Općinsko vijeće

PREDSJEDNIK OPĆINSKOG

VIJEĆA

Gordana Ivačin